આમ તો આઈસીયુમાં મુલાકાતીઓનું નિયંત્રણ હોય છે અને હૉસ્પિટલનું વહીવટીતંત્ર વળી જો એકદમ સાબદું હોય તો તો અંદર પ્રવેશી મુખદર્શન કરીને જ પાછાં આવી જવાની તકેદારી રાખવી પડે, પણ માનવસંબંધો માટે સુખ્યાત એવા આપણા સમાજમાં ક્યારેક જરા અલગ સ્થિતિ સર્જાઈ શકે. આ એક એવી ઘટનાનો આંખે દેખ્યો હેવાલ છે. એમાં અતિશયોક્તિ બિલકુલ નથી અને જરૂર પડે તો ‘ગીતા’ પર હાથ રાખી ‘હું જે કહીશ તે સત્ય જ કહીશ અને સત્ય સિવાય બીજું કંઈ નહીં કહું’ એમ જાહેર કરીશ.